«Даймахкахь каш доцуш, Дайх ала дош доцуш, Дала мА лайла вай , кIентий…». Цу дешнийн автор ву Арсанукаев Шайхица 40 шарахь гергарло лелийна, иза юххера вевзаш хилла байтанча, хьехархо Яралиев Юсуп. Иза тешна ву Даймехкан хазаллех, Iаламах, адамех исбаьхьаллин дош кхалош, кIадо йоцуш дийцина, Шайхи шех ала доза доцуш дукха довха дешнаш дитина дIавахна аьлла. И ву дуьйцуш шен воккхачу накъостах, кхоллараллин пхьалгIахь шена къилбаседа а хилла лепначу дешан говзанчех.